דויד בלאקוול

דויד הרולד בלאקוול (באנגלית: David Harold Blackwell‏; 24 באפריל 1919 - 8 ביולי 2010) היה סטטיסטיקאי ממוצא אפרו-אמריקאי. נוסף על לסטטיסטיקה והסתברות, בלאקוול עסק גם בתורת המשחקים ותורת האינפורמציה. בלאקוול היה האפרו-אמריקאי הראשון שנבחר לאקדמיה הלאומית למדעים של ארצות הברית, והאדם האפריקאי אמריקאי הראשון שהיה לפרופסור מן המניין באוניברסיטת ברקלי. בלאקוול נולד למשפחת פועלים בדרום מדינת אילינוי שבארצות הברית, והיה הבן הבכור מבין ארבעת הילדים במשפחה. אף על פי שבאותה תקופה עדיין הייתה נהוגה הפרדה גזעית בארצות הברית, בקהילה בה גדל היה בית ספר "מעורב" בו למדו לבנים ושחורים יחד. בלקוול בלט כתלמיד מצטיין בתחום המתמטיקה, קפץ כיתה פעמיים, וסיים את לימודיו בבית הספר התיכון בגיל 16. לאחר מכן החל ללמוד באוניברסיטת אילינוי באורבנה-שמפיין בכוונה לקבל תעודת הוראה ולהיות למורה למתמטיקה. בגיל 19 הוענק לו תואר ראשון במתמטיקה, תואר שני שנה לאחר מכן, ותואר דוקטור למתמטיקה ב-1941, כאשר היה בן 22. הוא קיבל מלגה לפוסט-דוקטורט במכון ללימודים מתקדמים באוניברסיטת פרינסטון, אך נאלץ לעזוב כעבור שנה עקב מדיניות ההפרדה הגזעית שהייתה נהוגה שם. לאחר שעזב את פרינסטון ניסה לקבל משרה והציג את מועמדותו ל-105 אוניברסיטאות ומכללות. ג'רזי ניימן תמך במועמדותו למשרה באוניברסיטת ברקלי, אך הוא לא קיבל את המשרה, שוב עקב מדיניות הפרדה גזעית. הוא לימד בשורה במספר מכללות ואוניברסיטאות "שחורות" עד 1954, ולבסוף קיבל באוניברסיטת ברקלי משרת מרצה אורח, שוב בתמיכתו של ניימן. כעבור שנה היה לפרופסור מן המניין במחלקה לסטטיסטיקה של אוניברסיטת ברקלי, האדם האפריקאי-אמריקאי הראשון שהגיע לדרגה זו באוניברסיטת ברקלי. בלאקוול נשאר בברקלי עד פרישתו ב-1988.הוא נפטר בשנת 2010, בגיל 91. תרומתו הנודעת ביותר לסטטיסטיקה היא משפט ראו-בלאקוול, בתורת האמידה, המציע דרך קונסטרוקטיבית לשיפור אמד חסר הטיה כלשהו לאמד אופטימלי. המשפט שפורסם ב-1947, מבוסס על תוצאה תאורטית שפרסם ק. ר. ראו שנתיים קודם לכן. מאוחר יתר היה לסטטיסטיקאי בייסיאני תחת השפעתו של ג'ימי סאבייג'. תרומות חשובות נוספות של בלאקוול למדע כוללות את פיתוח מודל לערוצי תקשורת הנקרא על שמו (תורת האינפורמציה), תרומות לתאוריה של משחקים עם אינפורמציה לא מלאה (תורת המשחקים), מחקר התפלגות דיריכלה ותהליכי דיריכלה (תורת ההסתברות), ותרומות לתחום הכלכלה המתמטית שהוא היה בין מייסדיו, ותרומות רבות בתחום הסטטיסטיקה הבייסיאנית. בלאקוול זכה בחייו, וגם אחרי מותו, בפרסים ואותו כבוד רבים. בין היתר הוענקו לו 15 תוארי דוקטור לשם כבוד, הוא היה עמית החברה המלכותית לסטטיסטיקה, עמית האיגוד האמריקני לסטטיסטיקה, וחבר באקדמיה הלאומית למדעים של ארצות הברית. בלאקוול כיהן כנשיא המכון לסטטיסטיקה מתמטית, נשיא אגודת ברנולי וסגן נשיא האיגוד האמריקאי לסטטיסטיקה. ב-1979 זכה בפרס ג'ון פון נוימן. ב-2012 הוענקה לו, לאחר מותו, המדליה הלאומית למדעים על ידי הנשיא ברק אובמה. בשנת 2024 קראה חברת Nvidia למעבד גרפי על שמו. מדיה וקבצים בנושא דויד בלאקוול בוויקישיתוף דויד בלאקוול, באתר פרויקט הגנאלוגיה במתמטיקה דויד בלאקוול, באתר MacTutor (באנגלית) דויד בלאקוול, באתר dblp דויד בלאקוול, באתר גוגל סקולר "Dr. David Blackwell Biography Packet" (PDF). (5.21 MB). provided by the Department of Statistics at the University of California, Berkeley. אורכב מ-המקור (PDF) ב-22 ביוני 2010. {{cite web}}: (עזרה)תחזוקה - ציטוט: others (link) David Blackwell's oral history video excerpts at The National Visionary Leadership Project "David Blackwell, Scholar of Probability, Dies at 91", New York Times A volume dedicated to David H. Blackwell, Celebratio Mathematica Biography of David Blackwell from the Institute for Operations Research and the Management Sciences (INFORMS) דויד בלאקוול, באתר אנציקלופדיה בריטניקה (באנגלית) דויד בלאקוול, באתר "Find a Grave" (באנגלית) NVIDIA Blackwell Platform Arrives to Power a New Era of Computing, Nvidia, ‏18 March 2024